Το κανάλι της Βαγγελίτσας

Το κανάλι της Βαγγελίτσας ήταν ο τίτλος μιας κωμικής τηλεοπτικής σειράς, που προβλήθηκε από την ΕΡΤ2 τη σεζόν 1987-1988. Δημιουργοί της σειράς ήταν η Δήμητρα Παπαδοπούλου (στην πρώτη σεναριακή της δουλειά), η Μαριάννα Κουτάλου, ο Πάνος Σκουρολιάκος και το συγγραφικό δίδυμο Μιχάλης Ρέππας - Θανάσης Παπαθανασίου, τους οποίους γνώρισε μεταξύ τους η πρωταγωνίστρια, Άννα Βαγενά.

Υπόθεση
Μετά από μήνες πυρετωδών προσπαθειών, οι γνωστότεροι Έλληνες προγραμματιστές υπολογιστών ετοιμάζονται να πραγματοποιήσουν έναν επιστημονικό άθλο: Τον πρώτο ηλεκτρονικό διορισμό. Το κομπιούτερ Hi-Dow 2000, εφοδιασμένο με τα στοιχεία του ιδανικού διευθυντή, επιλέγει ανάμεσα σε όλο τον ελληνικό πληθυσμό, τον διευθυντή του νέου πειραματικού σταθμού "ΝΤΕΡΤ TV", που δημιουργήθηκε πρόσφατα...

Τυχερή: Η Βαγγελίτσα (Άννα Βαγενά), μια γυναίκα της επαρχίας, η οποία αποφασίζει να φύγει από το χωριό και να έρθει στην Αθήνα, προκειμένου να αναζητήσει μια καλύτερη τύχη ανοίγοντας τον δικό της τηλεοπτικό σταθμό. Στην πορεία όμως, τα πράγματα δεν θα της πάνε και τόσο καλά όπως θα ήθελε με τη λειτουργία του καναλιού της και στο τέλος αποφασίζει να κλείσει το σταθμό και να γυρίσει πίσω στο χωριό της.

Διανομή
+ΠρωταγωνιστέςΗθοποιόςΡόλοςΙδιότητα ρόλουΆννα ΒαγενάΒαγγελίτσαΔιευθύντρια του τηλεοπτικούσταθμού "ΝΤΕΡΤ TV"Πάνος ΧατζηκουτσέληςΕρρίκος ΦλαςΔημοσιογράφος του σταθμούΜαρία ΦιλίππουΣαμάνθαΔημοσιογράφος του σταθμούΣοφία ΦιλιππίδουΦέμυ ΑνεμοδούραΜετεωρολόγος του σταθμούΜανώλης ΠουλιάσηςΤάκης ΝτεμήλαςΣκηνοθέτης του σταθμούΔήμητρα ΠαπαδοπούλουΑνθούλαΥπεύθυνη καντίνας του σταθμούΒασίλης ΧαλακατεβάκηςΣταύροςCameraman του σταθμούΜιχάλης ΡέππαςΜπίλλυΑδερφός ΒαγγελίτσαςΕλένη ΓερασιμίδουΣιλβύΜακιγιέζ του σταθμούΔημήτρης ΟικονόμουΒαγγέληςΣτέλεχος του σταθμού

Λόγοι διακοπής της σειράς
Η σειρά αυτή σατίριζε τις τηλεοπτικές εκπομπές και σειρές που προβάλλονταν τότε στην ελληνική τηλεόραση, καθώς και την επικαιρότητα της εποχής εκείνης. Η καυστική, για την εποχή, σάτιρα ξεσήκωσε θύελλα διαμαρτυριών και το κανάλι αναγκάστηκε να διακόψει τη σειρά. Η μετέπειτα βουλευτής Άννα Βαγενά, στην τελευταία σκηνή της σειράς, αποχαιρετά ως Βαγγελίτσα το κοινό της, λέγοντας χαρακτηριστικά: «Η Βαγγελίτσα ποτέ δεν πεθαίνει!! Γεια σας!!».

Παραπομπές

Κατηγορία:Τηλεοπτικές σειρές ΕΡΤ
Κατηγορία:Ελληνικές κωμικές τηλεοπτικές σειρές